Dmitrij Bogatov

Dmitrij BOGATOV (, naskiĝis la 29-an de januaro 1992) estas rusa komputilisto, matematikisto, instruisto kaj esperantisto. Je la 6-a de aprilo 2017 li estis arestita pro suspekto pri alvokoj al publika malordo lige kun nepermesita manifestacio, kiu okazis en la centro de Moskvo je la 2-a de aprilo.

 La akuzo 
Laŭ akuzo li sub la kaŝnomo "Ajrat Baŝirov" en la reto instigis manifestaciantojn porti al la Ruĝa Placo "ĉifonojn, botelojn, benzinon, terebinton kaj ŝaŭmplaston".

Laŭ Libera Folio, la juĝisto unue rifuzis malliberigi la akuzaton, ĉar la imputata krimo ne estis sufiĉe serioza. Tiam la esplorkomitato aldonis novajn, pli seriozajn akuzojn pri "alvokoj al realigo de terorisma agado aŭ pravigo de terorismo pere de interreto" kaj "preparoj por organizado de publika malordo".

La prokuroro subtenis la pozicion de la esplorkomitato kaj krome argumentis, ke Bogatov havas bonajn komputilajn kapablojn kaj tial povas detrui pruvojn pri sia krimo, se li ne estos malliberigita. Aldone oni atentigis, ke Bogatov havas validan pasporton kaj vizon kaj planas veturi al Italio la 12-an de aprilo kie li planis partopreni la 41-an Internacian Junularan Festivalon en Castione della Presolana.

Laŭ defendo Bogatov funkciigis en sia loĝejo finnodon de anonimiga reto Tor, kiu estis uzita de homo kun kaŝnomo "Ajrat Baŝirov". Laŭ protokolo de la Tor-projekto li vere administris tian finnodon.

Laŭ retejo Global Voices Online la persono "Ajrat Baŝirov" estis enrete ankaŭ post aresto de Dmitrij kaj eĉ korespondis kun alia retejo Malfermita Ruslando (ruse Открытая Россия).

Ĉar Dmitrij estis kontribuanto de la projekto Debiano, la debiana komunumo forviŝis liajn ĉifradajn ŝlosilojn por ke ili ne estu misuzeblaj kontraŭ la projekto.

En la dua duono de julio 2017 li estis sendita en hejman areston antaŭ la kortuma procedo. Dmitrij Bogatov estis senkulpigita je la 24-a de januaro 2018 pro neekzisto de pruvoj por la akuzo.

La  li informis en sia Telegram-kanalo ke li ricevis laborpermesilon kaj transloĝiĝas al Miamio (Usono). En intervjuo li diris, ke elektis Usonon, ĉar la sola eksterlanda lingvo, kiun li konas, estas la angla.

 Referencoj 

 Eksteraj ligiloj 


 Retejo de kampanjo pri liberigo de Dmitrij Bogatov 

Kategorio:Esperantistoj de Moskvo
Kategorio:Rusiaj vegetaranoj